नयज्ञान है वह खंडज्ञान है, उससे शुद्धात्मा की प्राप्ति नहीं होती।
फिर (जिसके) हाथ में यह पुस्तक (द्रव्य स्वभाव पर्याय स्वभाव) आयेगी उसका काम हो जायेगा।
मुमुक्षु:- जैसे गुरुदेव ने द्रव्य दृष्टि प्रकाश दूसरे भाग का... ऐसी पुस्तक है यह। उत्तर:- यह पुस्तक छपवाकर लाभ लिया है।
इसमें (द्रव्य स्वभाव पर्याय स्वभाव में) बहुत ऊँचे प्रकार की बात है।
इसमें तो निश्चयनय का निषेध करते हैं - निश्चयनय का जो विकल्प है...
मुमुक्षु:- उसकी तो बात ही नहीं है। उत्तर:- उसकी तो बात ही नहीं है।
अर्थात् दूसरा कुछ नहीं। हमने छपवाया है वह सभी को देना ही है... परंतु थोड़ा उसे हजम होना चाहिये, होजरी तैयार हो।
जैसे गुरुदेव ने परद्रव्य कहा, फिर राग का कर्ता नहीं है,
फिर ज्ञान का कर्ता नहीं है, फिर पर का ज्ञाता नहीं है, धीरे-धीरे-धीरे कहा न?
इस प्रकार छह महीने बस, यह एक पुस्तक distribute (वितरण) होने दो।
फिर हाथ में देंगे खुशी से। देने के लिये ही है यह पुस्तक।
द्रव्य-क्षेत्र-काल-भाव देखकर काम करने जैसा है।
मुमुक्षु:- यह पुस्तक किस तरह से पचे वह प्रकार आपने स्पष्ट फरमाया है कि वह पचे...
उत्तर:- वह पचे तो (यह) पचे! इन्द्रियज्ञान का निषेध आता है और अतीन्द्रियज्ञान का पक्ष आ जाता है।
उसमें अतीन्द्रियज्ञान का पक्ष आता है, फिर (यह पुस्तक समझने से) पक्षातिक्रांत होता है। इसलिये जल्दी नहीं है, बस।
मुमुक्षु:- ऐसा ही क्रम है। उत्तर:- सचमुच तीनों काल थोड़े ही जीव होते हैं, अधिक होते ही नहीं।
इस काल में, पंचमकाल में तो थोड़े में भी थोड़े। इस काल में हैं अवश्य, अल्पकाल में मोक्ष जानेवाले जीव।
तीनोंकाल होते हैं और चारों गति में होते हैं सम्यक् पानेवाले। सम्यक् को प्राप्त करनेवाले चारों गति में होते हैं।
तो यह गुरुदेव की मूसलधार वाणी निकली इसमें तो बहुत जीव प्राप्त करेंगे, उसमें कहीं थोड़े नहीं प्राप्त करेंगे।
चलो। कौन सा पृष्ठ है बहन? मुमुक्षु:- छठ्ठा पृष्ठ। उत्तर:- छठ्ठा पृष्ठ। लो पढ़ो बहन।
मुमुक्षु:- अर्थात् नय विकल्पों की कर्ताबुद्धि कैसे छूटे और फिर नयों का ज्ञाता किस प्रकार हो?
उत्तर:- आहाहा! कितना सुंदर वाक्य है, हें? मानो अनुभव करके यह लाइन, हें?
नय विकल्पों की कर्ताबुद्धि, नयों के विकल्प रहेंगे बाद में।
मुमुक्षु:- कर्ताबुद्धि छूट गई न? उत्तर:- नय के विकल्प की कर्ताबुद्धि छूटने के बाद अनुभव होगा
और फिर नयों के विकल्प रहेंगे परंतु कर्ताबुद्धि नहीं रहेगी।
'मैं करता हूँ, मैं उसका स्वामी हूँ' ऐसा नहीं रहेगा।
नयों के विकल्प तो रहते हैं न? आचार्य भगवान ने दो नयों से कथन किया है तो विकल्प तो उनके आये,
परंतु विकल्प की कर्ताबुद्धि छूट गई है।
एक-एक वाक्य शांति से यदि विचारे न, तो काम होवे।
राग की कर्ताबुद्धि छूटती है, राग रह जाता है।
इन्द्रियज्ञान की कर्ताबुद्धि छूटती है, और इन्द्रियज्ञान रह जाता है।
नयों के विकल्प की कर्ताबुद्धि छूटती है, नय रह जाते हैं।
क्योंकि दूसरे को समझाते हैं तब नयों के प्रयोग से समझाते हैं न?
तो नय तो रह गया न? नय का स्वामी(पना) छूट गया।
मुमुक्षु:- नय का स्वामी(पना) छूट गया। वाह! वाह!
उत्तर:- (नय का) स्वामीपना छूटता है। बस।
मुमुक्षु:- अर्थात् लक्ष छूटता है? उत्तर:- लक्ष छूटता है।
नयज्ञान मेरा नहीं है। आहाहा! मेरा तो ज्ञायक एक भाव है।
स्वस्वामी संबंध जोड़ा ज्ञायक में, और नयों के विकल्प का स्वस्वामी संबंध तोड़ा, (और) अनुभव हुआ।
फिर नयों के विकल्प तो आयेंगे, वे ज्ञान के ज्ञेयपने रहेंगे। आहाहा!
ज्ञान के ज्ञेयपने रहेंगे, ज्ञान के ज्ञेयपने जानेगा ऐसा नहीं कहा। ज्ञेयपने रहे तो रहे!
चलो, छठ्ठा पेज, मोदी साहेब पहली लाइन।अर्थात् ...
मुमुक्षु:- अर्थात् नय विकल्पों की कर्ताबुद्धि कैसे छूटे और फिर नयों का ज्ञाता कैसे होवे? उत्तर:- होवे?
देखो ज्ञाता हुआ न? नयों का ज्ञाता हो जाता है।
मुमुक्षु:- कि द्रव्य स्वभाव को स्वभाव से देख, तो कर्ताबुद्धि छूट जायेगी। उत्तर:- छूट जायेगी। नय से मत देख।
मुमुक्षु:- नहीं। नय से देखेगा तो निश्चयनय के विकल्प के साथ कर्ताबुद्धि हो जायेगी। उत्तर:- कर्ताबुद्धि होगी, एकत्व होगा।
नय से देखना बंद कर दे। मुमुक्षु:- द्रव्य स्वभाव को स्वभाव से देख, निश्चयनय से नहीं।
उत्तर:- द्रव्य स्वभाव व्यवहारनय से तो जाना ही नहीं जा सकता, वह तो प्रश्न ही नहीं है।
परंतु द्रव्य स्वभाव को निश्चयनय से भी जाना नहीं जा सकता, क्योंकि निश्चयनय भी एक पुनि (परंतु) विकल्प है।
पुनि विकल्प, पुनि आता है। परंतु, अर्थात् विकल्प है, परंतु। पुनि अर्थात् परंतु एक विकल्प है, इसप्रकार। वह इसमें आता है, कलश-टीका में।
वह उसमें था न, उनकी मूल भाषा में। ढ़ूढ़ारी भाषा में था।
बहुरि-बहुरि पुनि इसप्रकार आता था, मूल में। मुमुक्षु:- पुनि, ... नहीं पुनि।
उत्तर:- पुनि, अच्छा पुनि - परंतु। मुमुक्षु:- परंतु।
मुमुक्षु:- द्रव्य स्वभाव को स्वभाव से देख, निश्चयनय से नहीं,
और पर्याय को स्वभाव से देख, निश्चय (नय) से भी नहीं।
उत्तर:- निश्चयनय से भी नहीं। मुमुक्षु:- हाँ! निश्चयनय से भी नहीं।
उत्तर:- 'पर्याय का कर्ता पर्याय है' वह निश्चयनय से बात है।
परंतु अब 'पर्याय का कर्ता पर्याय है' वह निश्चयनय से मत देख, उसके स्वभाव से करती है पर्याय पर्याय को।
क्रिया के कारक वह पर्याय के स्वभाव से पर्याय पर्याय को करती है। निश्चयनय से मत देख।
पर्याय को भी, (उसके) स्वभाव तक पहुँच जा, तो नय का विकल्प निकल जायेगा। आहाहा!
और पर्याय के स्वभाव से देखेगा तो होने योग्य होता है, उसमें कर्ताबुद्धि छूटकर जाननहार जानने में आ जायेगा।
सूक्ष्म बातें हैं इसमें। मुमुक्षु:- बहुत सूक्ष्म बात।
पर्याय कैसी? दो स्वभाव बताये आपने। उत्तर:- दो स्वभाव बताये।
मुमुक्षु:- एक तो पर्याय होने योग्य होती है, वह उसका स्वभाव है।
और दूसरा - इस ज्ञान की पर्याय में ज्ञायक ही जानने में आता है, स्वभाव से ही जानने में आता है।
उत्तर:- स्वभाव से ही जानने में आता है। किसी नय से नहीं। दो बातें की हैं।
मुमुक्षु:- दो स्वभाव हैं। पर्याय स्वतंत्ररूप से कर्ता होकर द्रव्य का लक्ष करती है। उत्तर:- करती है। बस! बस! आहाहा!
द्रव्य से पर्याय की रचना नहीं होती। आहाहा! चलो आगे।
मुमुक्षु:- पर्याय को स्वभाव से देख, निश्चयनय से भी नहीं।
उत्तर:- जिसप्रकार, द्रव्य को (उसके) स्वभाव से देख, निश्चयनय से नहीं, ऐसे ही पर्याय को (भी) उसके पर्याय स्वभाव से देख, निश्चयनय से नहीं।
मुमुक्षु:- स्वभाव से देखने पर नयविकल्प छूट जाते हैं।
उत्तर:- तुझे अनुभव होगा। अपूर्व है हों! आहाहा! कोई काल आया है, अच्छा काल आया है।
मुमुक्षु:- स्वभाव से देखने पर नय विकल्प छूट जाते हैं। उत्तर:- छूट जाते हैं।
मुमुक्षु:- निश्चयनय के पक्ष से निर्णय होता है परंतु अनुभव नहीं होता। उत्तर:- क्योंकि पक्ष में तो राग है।
मुमुक्षु:- अतः निश्चय का पक्ष भी छोड़कर स्वभाव से देखने पर अनुभव होता है।
उत्तर:- आहाहा! ऊपर आया न? अनुभव कैसे होवे? मुमुक्षु:- नय विकल्पों की कर्ताबुद्धि कैसे छूटे? उत्तर:- हाँ।
मुमुक्षु:- और फिर नयों का ज्ञाता कैसे होवे? उत्तर:- कैसे होवे?
अक्षर भी ऐसे मोती के दाने जैसे हैं (कि) इसमें तो अंधा (भी) पढ़ सकता है।
कागज सफेद, स्याही काली, अक्षर बड़े और अलग-अलग।
मुमुक्षु:- देखता हो जाये, देखता हो जाये। उत्तर:- देखता हो जाये। सही बात है।
मुमुक्षु:- निश्चय का पक्ष भी छोड़कर स्वभाव से देखने पर अनुभव होता है। उत्तर:- सही है।
मुमुक्षु:- श्री समयसार नाटक (जीव द्वार, गाथा १०)में कहा है कि, 'जे जे वस्तु साधक है तेऊ तहां बाधक है '।
यही बात श्री पंचाध्यायी गाथा ६४५ से ६४८ में कही है। उत्तर:- कही है।
मुमुक्षु:- शंकाकार: जो व्यवहारनय का अवलंबन करता है, वह जैसे सामान्य रीति से मिथ्यादृष्टि है।
उत्तर:- देखो! व्यवहारनय का अवलंबन करता है वह तो सामान्य अपेक्षा से मिथ्यादृष्टि है, उसके संबंध में तो मुझे कुछ विचारना नहीं है।
इसप्रकार शंकाकार ने इतना तो स्वीकार कर लिया। मुमुक्षु:- इतना तो वह समझता है।
उत्तर:- समझता है कि पराश्रित व्यवहार से तो साध्य की सिद्धि नहीं होती।
परंतु मेरा एक प्रश्न है अब। आहाहा!
मुमुक्षु:- शंकाकार: जो व्यवहारनय का अवलंबन करता है, वह जैसे सामान्य रीति से मिथ्यादृष्टि है।
उत्तर:- उसमें तो कोई प्रश्न है ही नहीं।
जो व्यवहार का अवलंबन करता है, जो व्यवहार के पक्ष में पड़ा है, वे तो सब मिथ्यादृष्टि हैं।
वह सम्यग्दृष्टि होगा या नहीं, होवेगा या नहीं? मुमुक्षु:- वह तो कोई बात ही नहीं है।
उत्तर:- होगा या नहीं या होवेगा या नहीं, ऐसा भी प्रश्न ही नहीं है।
उसी प्रकार... मुमुक्षु:- उसी प्रकार जो निश्चयनय का अवलंबन करता है वह मिथ्यादृष्टि क्यों है?
उत्तर:- यह पंचाध्यायी शास्त्र है उसमें एक प्रश्न उठा कि व्यवहारनय का अवलंबन करनेवाले जीव तो मिथ्यादृष्टि हैं।
यह तो समझा जा सकता है, परंतु आपने ऐसा कहा कि निश्चयनय का अवलंबन लेनेवाले भी मिथ्यादृष्टि हैं, वह क्या? यह क्या बात है?
मुमुक्षु:- यह मूल बात समझने जैसी है। ऐसी गुप्त बात है। उत्तर:- (हाँ।) गुप्त।
यह बहन, अनुभवी के अलावा यह शास्त्र कोई लिख नहीं सकता।
निश्चयनय के विकल्प का निषेध कौन करे? अनुभवी कर सकता है। आहाहा!
सुंदर प्रश्न किया। आपकी इतनी बात तो मैं मान्य रखता हूँ,
परंतु आप ऐसा कहते हो कि निश्चयनय का अवलंबन करे वह भी मिथ्यादृष्टि है, वह क्या?
वह मेरी समझ में नहीं आया, कृपा करके समझाओ।
मुमुक्षु:- अर्थात् व्यवहारनय का अवलंबन करनेवाले को मिथ्यादृष्टि कहा गया है, सो ठीक।
उत्तर:- वह तो ठीक है, इतना तो मैं मान लेता हूँ। सही है।
इतना स्वीकार किया, समझ गये? इस व्यवहार का निषेध करके निश्चय में आया है।
और जैसे मैं आया हूँ ऐसे ही बहुत से जीव व्यवहार का निषेध करके निश्चय में आयेंगे,
और उन्हें भी तुम मिथ्यादृष्टि कहते हो, उसका कारण समझाइए।
मैं भी यहाँ तक आया हूँ और मेरे जैसे अन्य जीव भविष्य में व्यवहार का पक्ष छोड़कर निश्चय के पक्ष में आयेंगे,
और उन्हें मिथ्यात्व रह जायेगा! वह क्या?
मुमुक्षु:- वहाँ कोई शिष्य तो बैठा नहीं था परंतु शिष्य के रूप में प्रश्न करके.....वह अपूर्वता है। उत्तर:- हाँ!
मुमुक्षु:- व्यवहारनय का अवलंबन करनेवाले को मिथ्यादृष्टि कहा गया है, सो ठीक। उत्तर:- वह ठीक है।
उसमें तो मेरा प्रश्न ही नहीं है, इतना तो स्वीकार मैं कर लेता हूँ। परंतु ...
मुमुक्षु:- परंतु निश्चयनय का अवलंबन करनेवाले को भी मिथ्यादृष्टि ही कहा गया है वह किस प्रकार?
उत्तर:- यह पंचाध्यायी जिसमें यह गुरुदेव की उपस्थिति में पूरा पढ़ा गया था,
उसमें यह प्रश्न हुआ है। आहाहा! उसका उत्तर माँगता है शिष्य। उत्तर देंगे। आहाहा! उत्तर...
मुमुक्षु:- उत्तर:- ठीक है, अर्थात् वह भी मिथ्यादृष्टि ही है।ठीक है। उत्तर:- सत्यं।
मुमुक्षु:- ठीक है, परंतु निश्चयनय से भी विशेष कुछ है। उत्तर:- हाँ, कुछ है।
मुमुक्षु:- परंतु निश्चयनय से भी विशेष कुछ है।
वह सूक्ष्म है, इसलिये वह गुरु के ही उपदेश योग्य है।
उत्तर:- एक अनुभवी पुरुष तुझे मिलेंगे, तब वे तुझे कहेंगे, और तुझे ख्याल आ जायेगा।
श्रीगुरु अर्थात् आत्मज्ञानी, उन्हें गुरु कहने में आता है। शास्त्रपाठी गुरु नहीं है, आत्मज्ञानी गुरु (हैं)।
मुमुक्षु:- इसलिये वह गुरु के ही उपदेश योग्य है। महनीय गुरु के सिवा उसका स्वरूप कोई नहीं बतला सकता।
उत्तर:- वह तो निश्चयनय के पक्ष में आकर, पक्षातिक्रांत होकर अनुभव हुआ हो, ऐसे आत्मज्ञानी पुरुष तुझे बतायेंगे।
मुमुक्षु:- महनीय गुरु के सिवा उसका स्वरूप कोई नहीं बतला सकता। वह विशेष स्वानुभूति की महिमा है।
जिन्हें स्वानुभूति हुई है, गुरु को, वे ही कह सकते हैं। उत्तर:- हाँ! वे ही कह सकते हैं।
वह विशेष स्वानुभूति की महिमा है जो कि निश्चयनय से भी बहुत सूक्ष्म। सूक्ष्म नहीं (परंतु) बहुत सूक्ष्म और भिन्न है।
मुमुक्षु:- प्रचलित बात से कोई अलग ही बात है यह। उत्तर:- अपूर्व प्रश्न किया है, प्रश्न बहुत अच्छा निकाला है।
मीठाभाई, आत्मा के अनुभव बिना यह मोक्षमार्ग प्रगट नहीं हो सकता,
चाहे जितने क्रियाकांड करे, शास्त्र पढ़े, तप तपे, सूख जाये, (तो भी वह) कुछ है नहीं।
और यह तो शास्त्र का आधार दिया। मुमुक्षु:- गजब बात है!
जैसा आपकी वाणी में आ गया ऐसा ही आगम में निकलता है, इसमें मिला है।
अर्थात् ये ऐसा कहते हैं कि ऐसे गुरु हमें मिल गये हैं, कि जिन्होंने यह बात की है।
उत्तर:- बहुत विरले होते हैं, पात्र जीव, बस! आगे।
मुमुक्षु:- उभयं णयं विभिणिमं जाणइ णवरं तु समय पडिबद्धो। णदु णयपक्खं गिण्हदि किंचिवि णयपक्खपरिहीणो॥
उत्तर:- यह किसमें से लिया है? मुमुक्षु:- यह गाथा है, समयसार की १४३ गाथा, १४३.
उत्तर:- १४३ गाथा है? १४३ गाथा। मुमुक्षु:- दो नयों के कथन हैं (समय से प्रतिबद्ध) जानता है, किसी नयपक्ष को ग्रहण नहीं करता।
उत्तर:- हाँ।उभयं णयं विभिणिमं जाणइ। मुमुक्षु:- पक्षातिक्रांत का स्वरूप यह है। उत्तर:- हाँ।
मुमुक्षु:- वह आधार बड़ा है। अभी भी लेना था। पंचाध्यायी में ही था यह। पंचाध्यायी (कर्ता) ने स्वयं ही आधार लिया है।
उत्तर:- पंचाध्यायीकार ने स्वयं आधार लिया है? वह ही मुझे कहना था। वह ही मुझे पूछना था।
पंचाध्यायीकार ने यह समयसार का आधार स्वयं लिया है, मूल कुंदकुंद भगवान का।
मुमुक्षु:- अर्थात् अमृतचंद्र आचार्य ने कुंदकुंद आचार्य का आधार लिया। उत्तर:- आधार लिया है।
किसी नयपक्ष को ग्रहण नहीं करता।
वह स्वयं उन्होंने जो जवाब दिया, महान गुरु कहते हैं उन गुरु का आधार उन्होंने दिया।
नहीं तो स्वयं कह सकते थे, स्वयं तो कह सकते थे, (क्योंकि) स्वयं गुरु हैं, ज्ञानी थे, लिखनेवाले।
उन्होंने यह आधार दिया दो हजार वर्ष पहले (का)। महान गुरु यह कह सकते हैं, देखो। आहाहा!
कर्ता-कर्म अधिकार की १४२-१४३-१४४ गाथा अंतिम हैं, समाप्त! आहाहा!
'निश्चयनय से आत्मा अभेद है, अखंड है, शुद्ध है' उससे क्या? आहाहा! पढ़ो।
मुमुक्षु:- 'उससे क्या?' में कितनी गंभीर बात थी यह!
'उससे क्या?' कहा, उसमें क्या कहना चाहते थे मुनिराज? उत्तर:- वह यह!
अर्थात् कि व्यवहारनय का पक्ष तो पहले से हम छुड़ाते आए हैं, उसकी बात तो अब हम करते ही नहीं हैं।
हमारा शिष्य यहाँ तक तो आ गया है।
निश्चयनय के विषय को नय द्वारा, विकल्प द्वारा, मानसिक ज्ञान द्वारा तो ग्रहण किया है
परंतु अभी विकल्प छूटता नहीं है, निश्चयनय का विकल्प छूटता नहीं है।
निश्चयनय का जो विकल्प है वह विकल्प मिथ्यात्व सहित का है, मिथ्यात्व है, वह अनंतानुबंधी कषाय है।
आहाहा! निकट भव्य जीव को (यह द्रव्य स्वभाव पर्याय स्वभाव पढ़ने से) काम होगा।
मुमुक्षु:- १४३ गाथा का आधार आप गाँव-गाँव में देते थे।
समय से प्रतिबद्ध होता हुआ ऐसा फरमाते थे आप। बहुत दफे फरमाया आपने।
उत्तर:- अर्थात् यह गाथा तो ऐसी है परंतु उसका पंचाध्यायी कर्ता ने आधार दिया है। खूबी तो यह है।
क्योंकि उन्होंने ऐसा कहा कि श्रीगुरु, महान गुरु तुझे कहेंगे इसलिये उन्होंने गुरु का आधार दिया।
जैसे गुरुदेव सर्वज्ञ का आधार देते हैं, समयसार का आधार देते हैं, ऐसे इन्होंने कुंदकुंद (आचार्य) का आधार दिया। आहाहा!
'ले मैं तुझे कह देता हूँ' शिष्य को ऐसा नहीं कहा।
जो पूर्वाचार्य हो गये हैं न, उन्होंने ऐसा कहा है, देख! आहाहा!
स्वभाव में नय नहीं हैं। स्वभाव का जो ज्ञान प्रगट होता है उसमें भी नय नहीं होते।
शुद्धोपयोग में नय नहीं होते। नय तो विकल्प है। आगे।
मुमुक्षु:- कितना ऊँचा खुलासा किया, महान गुरु की व्याख्या।
उत्तर:- आधार दिया। देखो ऐसा कह गये हैं। आहाहा! निरभिमानपना अपना।
मुमुक्षु:- निश्चयनय का अवलंबन करनेवाले को भी मिथ्यादृष्टि कहा गया है इस विषय में उक्त गाथा भी प्रमाण है।
उत्तर:- उक्त गाथा का मैंने प्रमाण दिया है।
मुमुक्षु:- उसका अर्थ यह है कि जो दो प्रकार के नय कहे गये हैं।
उसका अर्थ यह है कि जो दो प्रकार के नय कहे गये हैं उन्हें सम्यग्दृष्टि जानता तो है।
उत्तर:- जानता तो है, उनका ज्ञाता है।
मुमुक्षु:- परंतु किसी भी नय के पक्ष को ग्रहण नहीं करता है।
उत्तर:- उसका स्वामी नहीं होता है।
नयों के विकल्प हैं परंतु उनका स्वामी नहीं होता, अर्थात् उनके साथ कर्ता-कर्म संबंध टूट गया है।
भेदज्ञान हो गया है, अतः उनका ज्ञाता रहता है। इतना व्यवहार (रखा)।
मुमुक्षु:- उन्हें सम्यग्दृष्टि जानता तो है परंतु किसी भी नय के पक्ष को ग्रहण नहीं करता है, वह नयपक्ष से रहित है।
उत्तर:- परंतु सम्यग्दृष्टि होने के बाद दो नयों का ज्ञाता होता है।
सम्यग्दर्शन होने से पहले दो नयों का कर्ता होता है, ज्ञाता नहीं होता। सम्यग्दृष्टि शब्द प्रयोग किया है।
पक्षातिक्रांत होकर अनुभव हुआ, सविकल्पदशा में आया,
दो नय से शास्त्र लिखे, दो नय से किसी को समझाये, समय हो तो। परंतु उसका ज्ञाता है, उसका आग्रही नहीं है।
हेयबुद्धि से जानता है न! उसमें उपादेयबुद्धि नहीं होती और ज्ञेयबुद्धि भी नहीं होती।
विकल्प को, नय के विकल्प को मैं नहीं जानता, इंद्रियज्ञान जानता है। मैं तो मेरे आत्मा को जानता हूँ।
ये अंदर के खेल हैं सब। आहाहा!
'मैं उसे जानता हूँ' तो मैंपना, तो वह ज्ञेय हो गया।
उसका ज्ञेय नहीं है, उसका ज्ञेय तो ज्ञायक हो गया है और अधिक होवे तो ज्ञान उसका ज्ञेय है, परंतु नय ज्ञेय नहीं है उसका।
मुमुक्षु:- दो नयों का ज्ञाता है उसका यह रहस्य (है)। उत्तर:- (हाँ)। उसका प्रतिभास होता है भले। आहाहा!
प्रतिभास की अपेक्षा से कहा जाता है, भले कहा। अथवा इन्द्रियज्ञान की अपेक्षा से भले कहा जाये (दो नयों का) ज्ञाता है,
परंतु वास्तव में तो - वह तो ज्ञायक का ज्ञाता है।
वास्तव में 'भगवान तू पर को जानता ही नहीं' (अध्यात्म प्रवचन रत्नत्रय, पृष्ट-१३९) यह नयज्ञान तो पर है। आहाहा!
यहाँ अतीन्द्रियज्ञान अभेद हुआ है, वहाँ से यदि भेद पड़कर छूटे तो नयों के विकल्प को जाने।
नयों के विकल्प हैं, वह शरीर का एक भाग है, ज्ञेय का एक भाग है, ज्ञेय का भेद है, ज्ञान का भेद नहीं है। आहाहा!
चलो। सूक्ष्म तो है। मुमुक्षु:- अरे! अपूर्व है।
उत्तर:- लक्ष नहीं है न वहाँ? लक्ष नहीं है। आगे।
मुमुक्षु:- इस गाथारूप सूत्र से यह बात सिद्ध हुई कि सम्यग्दृष्टि निश्चयनय का भी अवलंबन नहीं करता है।
उत्तर:- आहाहा! उसे तो आत्मा का अवलंबन है। मुमुक्षु:- स्वभाव का अवलंबन करता है। उत्तर:- है, हाँ।
मुमुक्षु:- दूसरी बात यह है कि निश्चयनय को भी आचार्य ने सविकल्प बतलाया है
और जितना सविकल्प ज्ञान है उसे अभूतार्थ कहा है।
जैसा कि पहले कहा गया है गाथा-५०६ में, 'यदि वा ज्ञानविकल्पो नयो विकल्पोस्ति सोप्यपरमार्थ:'
इसलिये सविकल्प-ज्ञानात्मक होने से भी निश्चयनय मिथ्या सिद्ध होता है। उत्तर:- आहाहा!
मुमुक्षु:- तथा अनुभव में भी यही बात आती है कि जितने भी नय हैं वे सभी परसमय-मिथ्या हैं।
परसमय-मिथ्या हैं तथा उन नयों का अवलंबन करनेवाला भी मिथ्यादृष्टि है।
उत्तर:- कल बात की थी कि यह धंधा हम सबने पूर्व में अनंतबार करके, द्रव्यलिंगी मुनि हुआ।
नय तक तो आ गया था, नयज्ञान तक आ गया, और व्यवहारनय हेय है वहाँ तक आया,
परंतु निश्चयनय उपादेय है ऐसा (शल्य) रह गया।
मुमुक्षु:- अर्थात् इन्द्रियज्ञान उपादेय है ऐसा (शल्य) रह गया। उत्तर:- ऐसा रह गया। बस!
नवमें ग्रैवेयक तक अनंतबार गया, एक बार, दो बार नहीं।
आत्मा तो अनादि का चार गति में भटक रहा है न। आहाहा!
वह जब निकटभव्य होता है तब आत्मज्ञानी गुरु मिलते हैं और ऐसी बात बाहर आती है।
मुमुक्षु:- यह साहब गुप्त बात रह गई थी, आपके द्वारा बाहर आ गई यह। वास्तव में!
उत्तर:- यह बात गुप्त थी। शास्त्र के बहाने भी मरता है। जयपुर में बहुत चला पूरे दिन। आहाहा!
शास्त्र ज्ञान के नाम पर भी मिथ्यात्व रह जाता है।
शाम को फिर... तुम थे न? मुमुक्षु:- हाँ जी। उत्तर:- बहन थी।
और आज तो पूरे दिन ऐसा विचार आया।
फिर बहन ने कहा वह बात सच्ची है। यह १७३ कलश में है।
फिर कलश-टीका निकलवाई, ढूंढवाया सेठी भाई के पास १७३ कलश।
उसके ऊपर से बहन को विचार आया, ओहो!
जितने व्यवहार उतने मिथ्यात्व 'तेई विवहार भाव केवली-उकत हैं' (नाटक समयसार बंध द्वार, गाथा ३२)। आहाहा!
बस! मैंने कहा समाधान हो गया, समाधान हो गया।
व्यवहार का पक्ष सूक्ष्म रह जाता है, यह निश्चय का पक्ष अर्थात् व्यवहार का पक्ष है।
निश्चय का अर्थात् शुद्धात्मा संबंधित निश्चय का पक्ष अर्थात् राग, वह तो व्यवहार ही है न? वह कहाँ निश्चय है?
मुमुक्षु:- पक्ष का पक्ष है न? उत्तर:- पक्ष का पक्ष है।
गुरुदेव ने पहले तो शुद्धात्मा का निर्णय अपूर्व आने के बाद अनुभव होता है (ऐसा कहा था)।
अभी पक्ष में भी आते नहीं हैं, शुद्धात्मा का निर्णय करते नहीं हैं जीव।
फिर थोड़े टाइम बाद उन्हें ख्याल आया कि यह तो निर्णय तो किया नहीं परंतु निर्णय के पक्ष में आये हैं जीव।
निर्णय का कुछ काम नहीं है - उन्होंने कहा। निर्णय-फिर्णय की बात नहीं है यहाँ पर, सीधा आत्मा को जान।
उन्हें ख्याल आ गया। समझ गये? पक्ष तो आया नहीं है परंतु पक्ष का विकल्प।
मुमुक्षु:- हाँ, पक्ष आ गया है ऐसा भ्रम हो गया। उत्तर:- भ्रम हो गया उसे।
मुमुक्षु:- पक्ष का पक्ष हो गया। उत्तर:- पक्ष का पक्ष हो गया।
बिल्कुल पक्ष-फक्ष की बात नहीं है यहाँ पर।
फिर (गुरुदेव ने) कहा शुद्धनय का पक्ष कभी आया नहीं अर्थात्? अर्थात् आत्मा का अनुभव हुआ नहीं, ऐसा अर्थ है उसका, इसप्रकार।
पहले शुद्धनय का पक्ष आया नहीं है, यह बात करते थे।
और बाद में पता चला उन्हें,
'नहीं, शुद्धनय (का) पक्ष (कभी आया नहीं) अर्थात् अनंतकाल से अनुभूति नहीं हुई है'। अनुभूति कर ले। आहाहा! धर्मपिता थे न?
कहाँ अटक जाते हैं जीव (उन्हें पता चल जाता है)। अटकने के स्थान तो बहुत हैं। आहाहा! आगे।
मुमुक्षु:- स्वानुभूति का स्वरूप। उत्तर:- देखो अब स्वानुभूति का स्वरूप।
पहला प्रश्न था न? उसका अब चल रहा है, वह भी चलता है।
मुमुक्षु:- उस स्वानुभूति की महिमा इसप्रकार है कि सविकल्प ज्ञान होने पर, निश्चयनय उन विकल्पों का निषेध करता है।
परंतु 'जहाँ न तो विकल्प ही है और न तो निषेध ही है, वहाँ चिदात्मा अनुभूति मात्र है।'
उत्तर:- निषेध का भी विकल्प नहीं, विधि का भी विकल्प नहीं,
विकल्प मात्र टल जाता है और स्वभाव में ढल जाता है, तब स्वानुभव होता है।
विकल्प छूट जाता है। स्वभाव का जोर आता है न! स्वभाव का जोर आता है न, तो विकल्प (छूट जाता है)।
विकल्पातीत, वचनातीत है, इशारे से समझाते हैं स्वानुभव का स्वरूप।
न तो विकल्प ही है और न तो निषेध ही है, वहाँ आगे चिदात्मा अनुभूति मात्र है। आगे।
मुमुक्षु:- वास्तव में जब तक श्रद्धा विपरीत है तब तक दो नयों का परस्पर सापेक्ष ऐसा सम्यग्ज्ञान भी प्रगट नहीं होता।
उत्तर:- श्रद्धा का दोष बहुत बड़ा है। श्रद्धा के बल से उपयोग अंदर में आता है।
उपयोग बलवान नहीं है, सविकल्प है इसलिये बलवान नहीं है।
जितनी श्रद्धा बलवान है उतनी ज्ञान की पर्याय बलवान नहीं है।
श्रद्धा निर्विकल्प होने से बलवान है। ज्ञान की पर्याय सविकल्प होने से कमजोर है।
क्योंकि ज्ञान की पर्याय में दो नय खड़े होते हैं, श्रद्धा की पर्याय में नय ही नहीं है।
अर्थात् जिसमें दो नय खड़े होते हैं वह ज्ञान कमजोर कहलाता है और जिसमें नय ही खड़े नहीं होते वह बलवान श्रद्धा है।
श्रद्धा के बल से ही उपयोग अंदर में आता है।
क्योंकि 'मैं पर को नहीं जानता', 'मैं पर को नहीं जानता' उसमें ज्ञान का बल नहीं है अपितु श्रद्धा का बल है।
क्योंकि 'ज्ञान तो कथंचित् स्व और कथंचित् पर को जानता है, स्वपरप्रकाशक है' - ऐसा शल्य ज्ञान में पड़ा है।
ज्ञान ने वह ग्रहण कर रखा है, स्वपरप्रकाशकपना।
श्रद्धा तो कहती है कि श्रुतज्ञान की पर्याय का ही मेरे में अभाव है, अतः स्वपरप्रकाशक की बात ही मेरे में नहीं है।
वह बैंगलोर में कहा था बहन ने। ट्रेन (train)चली जाये तो भले ही चली जाये, मैं कल चली जाऊँगी।
टिकिट थी। मैंने कहा बहन छोड़ दो, अब टाइम हो गया है, उठो। उठे ही नहीं। आहाहा!
'आत्मा पर को जानता नहीं है' वह श्रद्धा का बल है। और 'मैं पर को जानता हूँ' वह मिथ्यात्व है,
ज्ञान का दोष नहीं है। श्रद्धा के दोष से ज्ञान का दोष आया है।
श्रद्धा बलवान बहुत है। बलवान इसीलिये कि निर्विकल्प है,
भेदाभेद को विषय नहीं करती। सविकल्प नहीं है, निर्विकल्प है।
देखो न, श्रद्धा में ऐसा आया कि परपदार्थ मेरा, वह किसी के समझाने से नहीं समझता।
गुरु समझाते हैं (तो भी), 'नहीं, ये परपदार्थ मेरे ही हैं' - वह (श्रद्धा) निर्विकल्प है न? मिथ्यात्व भी निर्विकल्प!
श्रद्धा है न वह निर्विकल्प ही होती है, जिसे पकड़ती है उसे पकड़ती है।
और यदि पलट गई, तो देव आयें तो भी बदलती नहीं।
सम्यग्दर्शन होने के बाद श्रद्धा पलट गई? देव आयें तो (भी) पलटती नहीं।
श्रद्धा को कहता है ज्ञान, श्रद्धा को ज्ञान कहता है कि देखो, मैं व्यवहारनय से पर को जानता हूँ, समझ गये?
निश्चयनय से तो तेरे पक्ष में हूँ - स्व को जानता हूँ,
परंतु व्यवहार से मैं पर को जानता हूँ। तू कबूल कर ले न, इतना?
सम्यग्ज्ञान है मेरे पास, वापस ऐसा कहता है ज्ञान हों! यह सम्यग्ज्ञान होने के पश्चात संवाद है।
श्रद्धा कहती है बिल्कुल नहीं। यदि मैं तेरे पक्ष में आऊँ तो मेरी भी मौत और तेरी भी मौत, दोनों मरेंगे!
इसीलिये उसके बजाय तू मेरे पक्ष में रह। अतः ज्ञान हथियार नीचे डाल देता है, बात तेरी सच्ची है।
ऐसे अंदर के खेल हैं।
कि कथंचित् निर्मल पर्याय का कर्ता है, (ऐसा) व्यवहारनय कहता है श्रद्धा को, हों!
श्रद्धा कहती है कि आत्मा त्रिकाल अकर्ता है, कथंचित् उसमें है ही नहीं, स्याद्वाद नहीं है, आत्मा के स्वभाव में स्याद्वाद का अभाव है।
वहाँ ज्ञान ने हथियार नीचे डाल दिये कि बात तेरी सच्ची है।
ये सभी अंदर के खेल हैं। यह श्रद्धा का बोल अच्छा है। आहाहा! श्रद्धा का बोल अच्छा है।
वास्तव में जब तक श्रद्धा विपरीत है
तब तक दो नयों का परस्पर सापेक्ष ऐसा सम्यग्ज्ञान भी प्रगट नहीं होता। आहाहा! आगे पढ़ो।
मुमुक्षु:- निरपेक्ष तत्त्व की दृष्टि बिना।
उत्तर:- दृष्टि बिना अर्थात् श्रद्धा बिना। दृष्टि बिना अर्थात्? श्रद्धा बिना।
मुमुक्षु:- अपेक्षाओं का ज्ञान सम्यक् नहीं होता।
उत्तर:- अपेक्षा लगाने लगा पहले से ही। आहाहा!
मुमुक्षु:- सोगानीजी ने फरमाया था 'मूल बात में अपेक्षा लगाता है, हमको बहुत खटकता है'।
उत्तर:- खटकता है, बस! अपेक्षा लगा दे, (तो) गया दुनियाँ में से।
एक ज्ञान सच्चा करने जाता है परंतु श्रद्धा उसकी विपरीत रहती है, वह उसे पता नहीं चलता।
उसे ऐसा लगता है कि अब मेरा ज्ञान सापेक्षता से सच्चा हो रहा है।
निरपेक्षा नया मिथ्या नय सापेक्षा नय सम्यक् नय (आप्त-मीमांसा गाथा १०८), उसका पढ़ा हुआ है। समझ गये?
वह श्रद्धा के पक्ष में नहीं आ सकता। आहाहा!
श्रद्धा कहती है 'स्वप्रकाशक ही है, परप्रकाशक नहीं है और स्वपरप्रकाशक भी नहीं है'।
ज्ञान कहता है कि 'नहीं! स्वपरप्रकाशक है'। समझ गये? आहाहा! ऐसा का ऐसा रह गया।
श्रद्धा के पक्ष में आजा। फिर ज्ञान तो देख क्या होता है!
ज्ञान मुड़ जाता है अंदर में (और) स्वप्रकाशक में अनुभव होता है, श्रद्धा के बल से -
'जाननहार जानने में आता है, वास्तव में पर नहीं जानने में आता। अकर्ता हूँ, कर्ता नहीं'।
कथंचित्? कि बिल्कुल नहीं, सर्वथा अकर्ता! स्वभाव सर्वथा होता है।
मुमुक्षु:- सही है। स्वभाव सर्वथा ही होता है। उत्तर:- आहाहा!
गुरुदेव ने जो दृष्टि का विषय दिया ४५ वर्ष, वह यह - (आत्मा) अकर्ता है वह जैनदर्शन की पराकाष्ठा है। ऐसा कहा न? मुमुक्षु:- हा जी।
उत्तर:- अर्थात् अकर्ता है और कर्ता नहीं है ऐसा आ गया।
वाह, वाह! गुरुदेव वाह! विराजमान हैं यहाँ (फोटो में)। देखो, यह पैराग्राफ बहुत अच्छा है, पढ़ो।
मुमुक्षु:- निरपेक्ष तत्त्व की दृष्टि के बिना, अपेक्षाओं का ज्ञान, सम्यक् नहीं होता।
अतः आत्मार्थी को प्रथम श्रद्धा की संशुद्धि हेतु स्वभाव से स्वभाव को देखना चाहिये, किसी नय से नहीं।
उत्तर:- आहाहा! (अज्ञानी कहता है) कि श्रद्धा की शुद्धि होती है स्याद्वाद से। (ज्ञानी कहते हैं) कि झूठी बात है।
आत्मा में स्याद्वाद का अभाव होने पर भी निश्चयाभासपना नहीं आता है (श्री देवसेनाचार्य कृत नयचक्र, पृष्ट ३१)। आहाहा! टंकोत्कीर्ण शब्द हैं, टंकोत्कीर्ण।
स्याद्वाद का अभाव होने पर भी, कथंचित् का अभाव होने पर भी, सर्वथा में आयेगा तो भी निश्चयाभास नहीं होगा, अनुभव हो जायेगा, जा! आहाहा!
गुरुदेव की उपस्थिति में यह गाथा आयी थी हाथ में, छपवाकर विद्वानों को दी।
किसी की तरफ से suport (सहकार) नहीं मिला, क्योंकि स्याद्वाद का-व्यवहार का पक्ष है न।
उसमें लिखा है कि आत्मा में स्याद्वाद का अभाव (है) तो भी निश्चयाभासपना नहीं आता है।
कॉपी कराकर दी (और) पीछे पड़ गया उसका संस्कृत का हिन्दी कराने (के लिये)।
और कोई सही नहीं कर सका, एक मात्र हुकुमचंदजी ने किया, वह बहुत अच्छा किया।
उस पुस्तक का (संस्कृत से) हिन्दी करने के लिए, अनुवाद करने के लिए जयपुरवालों को लिखा। समझ गये?
(नहीं हुआ), नहीं तो पूरी पुस्तक हो जाती।
आहाहा! आत्मा में स्याद्वाद का अभाव! आहाहा! कौन सुने यह?
मोक्ष जानेवाला हो वह सुनता है और अपना लेता है, जो निकटभवी हो। आहाहा!
कितनी श्रद्धा के बल से उन्होंने लिखा आत्मा में स्याद्वाद का अभाव!
आत्मा में स्याद्वाद नहीं होता, ज्ञान की पर्याय में स्याद्वाद होता है, वह तो ज्ञान हो गया।
मुमुक्षु:- वह भी सम्यग्ज्ञान में होता है। उत्तर:- तब।
मुमुक्षु:- आत्मा में तो ज्ञान का अभाव है इसलिये आत्मा में स्याद्वाद नहीं होता। उत्तर:- ज्ञान ही नहीं है उसमें।
वह जब जामनगर में कहा, धड़ाका किया। बहुत वर्षों बाद कहा 'एक बार बात तो फैलने दो', फिर जो हो वह ठीक।
उसमें उस भाई ने पकड़ा, उनका पुत्र। त्रंबकभाई के पुत्र ने बात पकड़ी, बहुत पकड़ी।
खुलेआम खड़े होकर कहा 'यह बात अपूर्व आयी है'। हमें ऐसा ही मिला करता है।
मुमुक्षु:- हाँ! वह ही कह रही हूँ, कि कहाँ से ऐसा सब मिल जाता है आपको!
मुमुक्षु:- यह आपकी करुणा सभी का ध्यान खींचने के लिये सामने... उत्तर:- दिया, दिया, विद्वानों को दिया।
नाम नहीं दे रहा हूँ, विद्वानों को दिया। (किन्तु कुछ नहीं हुआ), समझ गया मैं। आहाहा! स्वभाव का पक्ष नहीं है न?
नहीं तो चर्चा करते मेरे साथ कि आपने यह भिजवाया और इसमें भी लिखा (है), वह क्या?
वरना स्याद्वाद तो, स्याद्वाद तो जैनदर्शन का trademark (खास निशान) है।
और आत्मा में स्याद्वाद का अभाव? आहाहा! अपरिणामी में स्याद्वाद नहीं होता।
मुमुक्षु:- सही बात है। सही। परिणामी में स्याद्वाद का सद्भाव। उत्तर:- हाँ! अपरिणामी में (स्याद्वाद का) अभाव है।
परिणामी भी सम्यक् प्रकार से आत्माराम होवे तब उस अनुभवज्ञान में स्याद्वाद का सद्भाव है।
वहाँ किशोरभाई के घर, बंगले पर, सुबह चर्चा हुई यह। बहन आयी।
यह बात की कि 'आत्मा में स्याद्वाद का अभाव है' आज जाहिर कर देना है। फिर मोटर में बैठे, बहन आयी।
(मैंने कहा) आत्मा में स्याद्वाद का अभाव, परंतु अनुभवज्ञान में स्याद्वाद का सद्भाव।
तुम नहीं थे न उस समय? मुमुक्षु:- था। उत्तर:- थे। ऐसा? ठीक।
हमारे साथ साथ ही रहते हैं हों! साथ साथ ही। खूब अर्पणता, खूब। कोई प्रशंसा नहीं की जा सकती, ऐसी अर्पणता। आहाहा!
तन से, मन से और धन से तीनों प्रकार से, ऐसा। आहाहा!
धन से गौण है, धन से गौण है, परंतु तन से, तन से साथ ही होते हैं हों! आहाहा!
श्रवणबेलगोला में, वहाँ हिम्मतनगर में, दो बजे मैं बाथरूम (के लिये) उठूँ, धीरे से, उनकी नींद न खुल जाये, तो भी उठ जाते। आहाहा!
पैर दबाना, शरीर की मालिश करना, बाम लगाना। आहाहा!
मुमुक्षु:- अरे, ये परमाणु भी साहेब पवित्र हो गये आपके स्पर्श से।
उत्तर:- खूब सेवा करते हैं, खूब, अर्पणता। ऐसे जीव कम हैं। आहाहा!
नहीं तो लाखोपति, करोड़पति है (ये) व्यक्ति, कोई साधारण नहीं है।
मुमुक्षु:- इसके आगे उसकी क्या कीमत है? कोई कीमत नहीं है। उत्तर:- कोई कीमत नहीं है।
एक बार शुरुआत में गुरुदेव को अपनाने के बाद गुरुदेव के पैर धो रहा था सुबह में। वहाँ से आते न, सभी, तब मैं पैर धोता था।
गुरुदेव कितने विचक्षण! मुझे कहते हैं 'लालभाई!'। 'जी प्रभु!'।
कि एक अन्यमति में शिवाजी पैर धोते थे रामतीर्थ के।
रामतीर्थ जैसा कोई नाम उनका है न? तो कहते हैं उसके गुरु, शिवाजी को हों! शिवाजी तो राजा बड़ा।
अरे! हमारे कोई चक्रवर्ती पैर धोये न तो भी हमें तत्त्व का जो विचार आता है, उसके आगे इसकी कोई कीमत नहीं है! ऐसा मुझे कहा।
सबकुछ कह दिया। आहाहा!
गुरुदेव तो गुरुदेव (थे)। याद आता है प्रसंग। आहाहा!
यह मार्ग अपूर्व मार्ग है, इस मार्ग को अपना ले (तो) निहाल हो जाये। आहाहा!
अपने विकल्प में (भी) अपनायेगा न, तो विकल्प नहीं रहेगा। मुमुक्षु:- ऐसी बात आये तो (विकल्प) खड़ा कैसे (रहे)?
उत्तर:- कहाँ से रहे? मुमुक्षु:- ऐसा स्वरूप! उत्तर:- आगे।
मुमुक्षु:- यह ही भाव श्रीमान् अमृतचंद्राचार्यदेव ने समयसार कलश ६९-७० में दर्शाया है। उत्तर:- बोलो कलश।
મુમુક્ષુ:- य ऐव मुक्त्वा नयपक्षपातं स्वरूपगुप्ता निवसन्ति नित्यम्।
विकल्पजालच्युतशान्तचित्ता- स्त एव साक्षादमृतं पिबन्ति ॥૬૯॥
उत्तर:- साक्षात् अमृत को पीता है, साक्षात् आहाहा! प्रत्यक्ष। आहाहा!
मुमुक्षु:- श्लोकार्थ (६९):- जो नयपक्षपात को छोड़कर ... (भावार्थ:-) ...
जब नयों का सब पक्षपात दूर हो जाता है तब वीतराग दशा होकर
स्वरूप की श्रद्धा निर्विकल्प होती है, स्वरूप में प्रवृत्ति होती है और अतीन्द्रिय सुख का अनुभव होता है।
अब २० कलशों द्वारा नयपक्ष का विशेष वर्णन करते हुए कहते हैं
कि जो ऐसे समस्त नयपक्षों को छोड़ देता है, वह तत्त्ववेत्ता (तत्त्वज्ञानी) स्वरूप को प्राप्त करता है।
उत्तर:- आहाहा! उसका (नय का) ज्ञान कराते आये हैं और विकल्प छूट जाते हैं।
दो नयों से ज्ञान कराते हैं (और) उसे छोड़कर अंदर में गुप्त होते हैं।
मुमुक्षु:- श्लोकार्थ (७०):- जीव कर्मों से बंधा हुआ है ऐसा एक नय का पक्ष है
और जीव कर्मों से नहीं बंधा हुआ है ऐसा दूसरे नय का पक्ष है।
उत्तर:- वह दो विकल्प उत्पन्न करता है, इसप्रकार। वहाँ धर्म का निषेध नहीं है, विकल्प का निषेध करना है।
संसारी जीव कर्म से बंधा हुआ है ऐसा एक व्यवहारनय का विकल्प, और बंधा हुआ नहीं है ऐसा दूसरा (निश्चयनय का) विकल्प।
आहाहा! (दोनों) विकल्प छूट जाते हैं। आहाहा! संयोग छूटता नहीं है,
आठ कर्म का, निमित्त अपेक्षा से जो बंध अवस्था है वह छूटती नहीं है।
आगे। यह तो अंदर से विचारे तो ... पूरा हो ऐसा है।
मुमुक्षु:- इसप्रकार चित्स्वरूप जीव के संबंध में दो नयों के दो पक्षपात हैं।
जो तत्त्ववेत्ता (वस्तुस्वरूप का ज्ञाता) पक्षपात रहित है
उसे निरंतर चित्स्वरूप जीव चित्स्वरूप ही है (अर्थात् उसे चित्स्वरूप जीव जैसा है वैसा निरंतर अनुभव में आता है)।
उत्तर:- आहाहा! होने योग्य हुआ करता है और जाननहार जानने में आता है। बस! दूसरा कुछ नहीं है।
ज्ञानस्वरूप जीव तो ज्ञानस्वरूप है। आहाहा!
बंधा हूँ ऐसा विकल्प नहीं है और अबद्ध हूँ ऐसा (भी) विकल्प नहीं है। दो नयों के विकल्प को छोड़ देता है।
मुमुक्षु:- भावार्थ:- उत्तर:- इस ग्रंथ में ...
मुमुक्षु:- इस ग्रंथ में पहले से ही व्यवहारनय को गौण करके और शुद्धनय को मुख्य करके कथन किया गया है।
चैतन्य के परिणाम परनिमित्त से अनेक होते हैं उन सबको आचार्यदेव पहले से ही गौण कहते आये हैं
और उन्होंने जीव को शुद्ध चैतन्यमात्र कहा है।
इसप्रकार जीव-पदार्थ को शुद्ध, नित्य, अभेद चैतन्यमात्र स्थापित करके अब कहते हैं कि-
जो इस शुद्धनय का भी पक्षपात (विकल्प) करेगा वह भी उस शुद्ध स्वरूप के स्वाद को प्राप्त नहीं करेगा। स्वाद को प्राप्त नहीं करेगा।
उत्तर:- आहाहा! इस शुद्धनय का भी पक्षपात करेगा, वह भी, वह भी!
व्यवहार के पक्षवाले की बात तो दूर रहो, वह भी शुद्ध स्वरूप के स्वाद को, आनंद को प्राप्त नहीं करेगा, सम्यक् नहीं होगा।
मुमुक्षु:- अशुद्धनय की तो बात ही क्या है? उत्तर:- लो!
मुमुक्षु:- किन्तु यदि कोई शुद्धनय का भी पक्षपात करेगा तो पक्ष का राग नहीं मिटेगा, इसलिये वीतरागता प्रगट नहीं होगी।
पक्षपात को छोड़कर चिन्मात्र स्वरूप में लीन होने पर ही समयसार को प्राप्त किया जाता है।
इसलिये शुद्धनय को जानकर, उसका भी पक्षपात छोड़कर शुद्धस्वरूप का अनुभव करके,
स्वरूप में प्रवृत्तिरूप चारित्र प्राप्त करके, वीतराग दशा प्राप्त करनी चाहिये।
उत्तर:- करनी चाहिये। हो गया टाइम।
यह ही भाव समयसार कलशटीका, कलश-९३ में भी पांडे राजमलजी ने दर्शाया है।
अंतिम अब कल पूरा होगा।